PYLON กำไรไตรมาส 1 โตแตะ 21 ลบ. ลุ้น Q2 เด่นต่อเนื่อง ทั้งปีทะลุ 147 ลบ.
PYLON กำไรไตรมาส 1/65 โตแตะ 21 ลบ. ลุ้น Q2 เด่นต่อเนื่อง ทั้งปีทะลุ 147 ลบ. แนะซื้อเป้า 5.40 บาท
PYLON กำไรไตรมาส 1/65 โตแตะ 21 ลบ. ลุ้น Q2 เด่นต่อเนื่อง ทั้งปีทะลุ 147 ลบ. แนะซื้อเป้า 5.40 บาท
18 พ.ค. 2565

บล.เคทีบีเอสที ระบุในบทวิเคราะห์วันนี้ (12 พ.ค.2565) ว่า บริษัท ไพลอน จำกัด (มหาชน) หรือ PYLON รายงานกำไรสุทธิไตรมาส 1/2565 ที่ 21 ล้านบาท ขยายตัว 2% เทียบช่วงเดียวกันของปีก่อน, โต 24% เทียบไตรมาสก่อนหน้า ใกล้เคียงเราคาดผลการดำเนินงานที่ขยายตัวต่อเนื่องเป็นไปตาม backlog ที่ กลับมาฟื้นตัวในรอบ 2 ปี
ซึ่งในไตรมาส1/2565 บริษัทมีการเริ่มงานใหม่หลายโครงการ เช่น งาน Cloud 11 และงานทางด่วนพระราม 3-ดาวคะนอง ขณะที่ปัจจัย ดังกล่าวถูก offset บางส่วนโดย GPM ที่อ่อนตัวลงเล็กน้อย จากการแข่งขัน ด้านราคาและต้นทุนวัสดุก่อสร้างที่สูงขึ้น
ทั้งนี้คงประมาณการกำไรสุทธิปี 2565 ที่ 147 ล้านบาท ฟื้นตัวสูงจากปี 2564 ที่ 40 ล้านบาท ราคาหุ้นปรับตัวลง และ underperform SET ราว 7% ใน 1 เดือน จากความกังวลต้นทุนวัสดุที่สูงขึ้น
อย่างไรก็ตามมองว่าบริษัทยังบริหารจัดการมาร์จิ้นได้ดี ด้วยกลยุทธ์ การล็อกต้นทุนวัสดุไว้ล่วงหน้า รวมถึงมีการใช้ supplier ที่หลากหลาย นอกจากนี้คาด PYLON มีโอกาสที่จะกลับมา outperform สวนทาง peer อย่าง SEAFCO จากผลการดำเนินงานที่กลับมา turnaround โดยประเมินไตรมาส 2/2565 จะเร่งตัวมากขึ้น และจะแตะจุดสูงสุดของปีในครึ่งหลังปี 2565 ซึ่งประเมินกำไรอาจกลับไปแตะระดับสูงถึงราว 40-50 ล้านบาท/ไตรมาส